Euroopa Liidu Teataja L 290 , 12/11/1999 Lk 0005 - 0008



Komisjoni määrus (EÜ) nr 2393/1999, 11. november 1999, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 2385/1999, [2] eriti selle artikleid 6 ja 8, ning arvestades, et: (1) vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; (2) jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toidu tööstuslikule töötlemisele; (3) loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); (4) jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; (5) munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; (6) meloksikaam, amitraas ja albendasooloksiid tuleks lisada määruse (EMÜ) nr 2377/90 I lisasse; (7) tosüülklooramiidnaatrium, paratsetamool, humiinhapped, nende naatriumsoolad, kloorfenamiin, bituumensulfonaadid, ammoonium- ja naatriumsoolad ning betaiinglükuronaat ja 2-aminoetanoolglükuronaat tuleks lisada määruse (EMÜ) nr 2377/90 II lisasse; (8) teadusuuringute lõpuleviimiseks tuleks ditsüklaniil lisada määruse (EMÜ) nr 2377/90 III lisasse; (9) enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; (10) käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. november 1999 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] EÜT L 288, 11.11.1999, lk 14. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 2. Antiparasiitikumid 2.1. Endoparasiitide vastased ained 2.1.3. Bensimidasoolid ja pro-bensimidasoolid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Albendasooloksiid | Albendasooloksiidi, albendasoolsulfooni ja albendasool-2-aminosulfooni summa väljendatuna albendasoolina | Veised, lambad | 100 μg/kg | Lihaskude | | 100 μg/kg | Rasvkude | | 1000 μg/kg | Maks | | 500 μg/kg | Neer | | 100 μg/kg | Piim" | | 2.2. Ektoparasiitide vastased ained 2.2.2. Formamidiinid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Amitraas | Amitraasi ja kõikide 2,4-DMA sisaldavate metaboliitide summa, väljendatuna amitraasina | Mesilased (mesi) | 200 μg/kg | Mesi" | | 4. Põletikuvastased ained 4.1. Mittesteroidsed põletikuvastased ained 4.1.4. Oksikaami derivaadid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Meloksikaam | Meloksikaam | Veised | 25 μg/kg | Lihaskude | | 60 μg/kg | Maks | | 35 μg/kg | Neer" | | B. Määruse (EMÜ) nr 2377/90 II lisa muudetakse järgmiselt. 2. Orgaanilised ühendid "Farmakoloogilised toimeained | Loomaliigid | Muud sätted | 2-aminoetanoolglükuronaat | Kõik toiduloomade liigid | | Betaiinglükuronaat | Kõik toiduloomade liigid | | Bituumensulfonaadid, ammoonium- ja naatriumsoolad | Kõik imetajatest toiduloomade liigid | Üksnes paikseks kasutuseks Ei kasutata loomade puhul, kellelt saadakse inimtoiduks ettenähtud piima | Kloorfenamiin | Kõik imetajatest toiduloomade liigid | | Humiinhapped ja nende naatriumsoolad | Kõik toiduloomade liigid | Üksnes suukaudseks kasutuseks | Paratsetamool | Sead | Üksnes suukaudseks kasutuseks | Tosüülklooramiidnaatrium | Kalad | Üksnes vesikeskkonnakaudseks kasutuseks" | C. Määruse (EMÜ) nr 2377/90 III lisa muudetakse järgmiselt. 2. Antiparasiitikumid 2.2. Ektoparasiitide vastased ained 2.2.6. Pürimidiini derivaadid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Ditsüklaniil | Ditsüklaniili ja 2,4,6-triamino-pürimidiin-5-karbonitriili summa | Lambad | 200 μg/kg | Lihaskude | Ajutised jääkide piirnormid kaotavad kehtivuse 1. juulil 2000 Ei kasutata loomade puhul, kellelt saadakse inimtoiduks ettenähtud piima | 50 μg/kg | Rasvkude | 400 μg/kg | Maks | 400 μg/kg | Neer" | --------------------------------------------------